טיוטת כללים

שם הכללים המוצעים
כללי המרכז לגביית קנסות, אגרות והוצאות (הוראות לעניין פריסה או דחייה של תשלום חוב), התשפ"ו-2026.

מטרת הכללים המוצעים והצורך בהם 
סעיף 5ב לחוק המרכז לגביית קנסות אגרות והוצאות, התשנ"ה- 1995 (להלן - החוק) עוסק בסמכות מנהל המרכז לבצע פריסה או דחייה של תשלום חוב. זו לשון הסעיף:
		"סמכות המנהל לפרוס או לדחות תשלום חוב
5ב.	(א)	מנהל המרכז רשאי, על פי בקשתו של חייב, לפרוס או לדחות את תשלומו של חוב, באחד מאלה:
(1)	בהתאם לכללים לפי סעיף קטן (ב);
(2)	אם שוכנע כי היו סיבות סבירות לאי-תשלום החוב, כולו או חלקו, במועדו, או כי קיימות נסיבות אישיות מיוחדות של החייב המצדיקות פריסה או דחייה של התשלום כאמור.
	(א1)	פרס או דחה המנהל חוב לתשלומים כאמור בסעיף קטן (א), לא תתווסף לחוב תוספת פיגורים בעד התקופה שבה חלה הפריסה או הדחייה כאמור; הפסיק החייב לשלם את התשלומים כאמור והפריסה או הדחייה של תשלום החוב בוטלה, תתווסף תוספת פיגורים, לפי העניין, החל ממועד התשלום האחרון לפי הפריסה או הדחייה, שלא שולם.
	(ב)	מנהל המרכז רשאי לקבוע בכללים הוראות לעניין פריסה או דחייה של 
תשלום חוב לפי הוראות סעיף זה; הכללים יפורסמו ברשומות."

כיום מוגשות מדי שנה כ- 50,000 בקשות לפריסת חוב. בהתאם לסמכותו של מנהל המרכז לפי סעיף 5ב(ב) לחוק שצוטט לעיל, מוצע לקבוע כללים לעניין פריסת חובות עד לגובה סכום של 15,000 ש"ח. מוצע כי כללים אלה יחולו על פריסה שמבקש לבצע חייב באמצעות מוקד שירות טלפוני שמפעילה רשות האכיפה והגבייה או באמצעות אתר האינטרנט של הרשות. 

להלן נוסח טיוטת הכללים המוצעים: 


טיוטת כללים מטעם המרכז לגביית קנסות אגרות והוצאות: 
טיוטת כללי המרכז לגביית קנסות אגרות והוצאות (הוראות לעניין פריסה או דחייה של תשלום חוב), התשפ"ו-2026
	
	
	בתוקף סמכותי לפי סעיף 5ב(ב) לחוק המרכז לגביית קנסות, אגרות והוצאות, התשנ"ה-1995  (להלן – החוק)[footnoteRef:1], אני קובע כללים אלה:  [1:  ס"ח התשנ"ה, עמ' 170; התשע"ה, עמ' 79.] 



	
	
	

	
	
	פרק א': הגדרות

	הגדרות
	1. 
	בכללים אלה – 

	
	
	"אתר האינטרנט"- אתר האינטרנט של רשות האכיפה והגבייה, שכתובתו www.eca.gov.il; 

	
	
	"מוקד מרכז המידע הטלפוני"- מוקד מרכז מידע טלפוני שמספרו מפורסם באתר האינטרנט של רשות האכיפה והגביה;   

	
	
	"המרכז" – כהגדרתו בחוק.

	
	
	פרק ב': פריסה של תשלום חוב

	פריסה של חוב
	1. 
	(1) [bookmark: _Hlk227129998]חייב שהסך הכולל של חובותיו הנגבים במרכז אינו עולה על 15,000 שקלים חדשים, ומבקש פריסה בפעם הראשונה ביחס לחוב כלשהו במרכז, רשאי לשלם את חובותיו בפריסה לתשלומים חודשיים לפי הסכומים המפורטים בטבלה שבתוספת. הפריסה לתשלומים כאמור תתבצע באזור האישי באתר האינטרנט, או באמצעות פנייה בעל פה למוקד מרכז המידע הטלפוני.

	
	
	(ב) האמור בסעיף זה לא יחול על אלה – 

	
	
	
	(1) חוב מסוג פיצוי כאמור בפסקה (6) להגדרה "חוב" שבסעיף 1 לחוק;

	
	
	
	(2) חוב מסוג קנס כאמור בפסקה (1) להגדרת "חוב" שבסעיף 1 לחוק - אם הוטל על החייב מאסר במקום הקנס למקרה שהקנס כולו או מקצתו לא ישולם במועדו ומנהל המרכז פנה לבית המשפט בבקשה לביצוע המאסר.

	בקשת חייב לעיכוב הליכי גבייה
	1. 
	אין בתשלום של חייב בפריסה לתשלומים לפי סעיף 2 כדי לבטל הליכי גבייה שננקטו ואין בו כדי למנוע מהמרכז לנקוט הליכי גבייה כנגד החייב לפי החוק; חייב המבקש כי כנגד תשלומים לפי סעיף 2 יעוכבו הליכי הגבייה בעניינו, יגיש למנהל המרכז בקשה מתאימה.

	בקשת חייב בעניין תוספת פיגורים שהתווספה לפני פריסה
	3. 
	חייב המשלם חוב בפריסה לפי כללים אלה, ומבקש גם כי תופחת תוספת פיגורים אשר התווספה על החוב בטרם ביצוע הפריסה, יגיש בקשה בכתב לפי סעיף 5ג לחוק. 

	
	
	פרק ג': דחיית מועד תשלומו של חוב

	דחיית מועד תשלום חוב בשל הליך לפי חוק חדלות פירעון 
	4. 
	תשלום כהגדרתו בסעיף 2ב(א) לחוק, אשר לפני שחלף המועד לתשלומו ניתן צו פתיחת הליכים לפי חוק חדלות פירעון ושיקום כלכלי, התשע"ח-2018 והמועד שנקבע לתשלומו חל לאחר מתן צו פתיחת הליכים, ידחה המועד לתשלומו ב- 60 יום לאחר מתן צו ההפטר או מועד ביטול הליך חדלות הפירעון.


	
	
	תוספת ראשונה
(סעיף 2)

	
	
		מס' סידורי
	טור א' 
	טור ב'

	
	סכום החוב בשקלים חדשים
	סכום הפריסה החודשי לתשלום (בשקלים חדשים)

	(1)
	עד 1,000
	250

	(2)
	מעל 1,000 עד 5,000
	500

	(3)
	מעל 5,000 עד 10,000
	750

	(4)
	מעל 10,000 עד 15,000
	1,000




	
	
	פרק ד': הוראות כלליות

	בקשת חייב שלא בהתאם לכללים אלה
	5. 
	אין בכללים אלה כדי למנוע מחייב להגיש בקשה לפריסה או דחייה של תשלום חוב לפי הוראות סעיף 5ב(א)(2) לחוק.

	תחילה והוראת מעבר

	6. 
	תחילתם של כללים אלה למעט סעיף 5 - שלושים יום מיום פרסומם (להלן – יום התחילה). בקשות שהוגשו ערב יום התחילה יראו אותן כאילו הוגשו לפי כללים אלה.; תחילתו של סעיף 5 – שנה ממועד פרסומם של כללים אלו. 

	________ התשפ"ו
(_______  2026)
(חמ                         )
	

__________
דורון תשתית
מנהל המרכז לגביית קנסות אגרות והוצאות


דברי הסבר
 	כללי
סעיף 5ב לחוק המרכז לגביית קנסות אגרות והוצאות התשנ"ה- 1995 (להלן- החוק) עוסק בסמכות מנהל המרכז לבצע פריסה או דחייה של תשלום חוב. זו לשון הסעיף:
		"סמכות המנהל לפרוס או לדחות תשלום חוב
5ב.	(א)	מנהל המרכז רשאי, על פי בקשתו של חייב, לפרוס או לדחות את תשלומו של חוב, באחד מאלה:
(1)	בהתאם לכללים לפי סעיף קטן (ב);
(2)	אם שוכנע כי היו סיבות סבירות לאי-תשלום החוב, כולו או חלקו, במועדו, או כי קיימות נסיבות אישיות מיוחדות של החייב המצדיקות פריסה או דחייה של התשלום כאמור.
	(א1)	פרס או דחה המנהל חוב לתשלומים כאמור בסעיף קטן (א), לא תתווסף לחוב תוספת פיגורים בעד התקופה שבה חלה הפריסה או הדחייה כאמור; הפסיק החייב לשלם את התשלומים כאמור והפריסה או הדחייה של תשלום החוב בוטלה, תתווסף תוספת פיגורים, לפי העניין, החל ממועד התשלום האחרון לפי הפריסה או הדחייה, שלא שולם.
	(ב)	מנהל המרכז רשאי לקבוע בכללים הוראות לעניין פריסה או דחייה של 
תשלום חוב לפי הוראות סעיף זה; הכללים יפורסמו ברשומות."

כיום מוגשות מידי שנה כ- 50,000 בקשות לפריסת חוב. בהתאם לסמכותו של מנהל המרכז לפי סעיף 5ב(ב) לחוק שצוטט לעיל, מוצע לקבוע כללים בנוגע לפריסת חובות למרכז עד לגובה סכום של 15,000 ש"ח. מוצע כי כללים אלה יחולו על פריסה שחייב מבצע באמצעות מוקד שירות טלפוני שמפעילה רשות האכיפה והגבייה או באמצעות אתר האינטרנט של רשות האכיפה והגבייה. 

סעיף  1 סעיף הגדרות למונחים "אתר האינטרנט", "מוקד מרכז המידע הטלפוני" ו"המרכז", אשר נעשה בהם שימוש במסגרת הכללים.

סעיף  2  מוצע לקבוע כי פריסה על פי הכללים, תתאפשר באמצעות הגשת בקשה באזור האישי באתר האינטרנט של רשות האכיפה והגבייה (להלן- האזור האישי) או באמצעות מוקד מרכז המידע הטלפוני של המרכז לגביית קנסות (להלן-המוקד) או באמצעות הגשת בקשה למנהל המרכז. מוצע כי פריסה לפי כללים אלה תתאפשר רק אם סכום החוב אינו עולה על 15,000 ₪ ובהתאם לסכומים החודשיים המפורטים בטבלה שבתוספת הראשונה לכללים. 

מוצע כי אפשרות הפריסה לפי כללים אלה לא תחול על חוב פיצוי לנפגע עבירה כמפורט בפסקה (6) לסעיף 1 בחוק ולא על חוב קנס כאמור בפסקה (1) לסעיף 1 בחוק שלצידו הוטל על החייב מאסר חלף הקנס ושמנהל המרכז הגיש בקשה להפעילו. לגבי סוגי חובות אלה מוצע כי מנהל המרכז ימשיך לפעול על פי סמכותו לשקילת הנסיבות הפרטניות של המקרה, בשל אופיים של חובות אלו. כך, חוב פיצוי אינו חוב שמשולם למדינה אלא חוב שנגבה בעבור נפגע עבירה על ידי המרכז ולכן בעת פריסתו יש לבחון האם קיימת הצדקה לפריסה. באשר לחוב בגין קנס שבצידו הוטל מאסר חלף הקנס, יש לבחון שלא נחתמה פקודת מאסר. ככלל, מעת שנחתמת פקודת מאסר, על החייב לשלם את מלוא קרן הקנס ובאופן מידי. במקרים חריגים נשקלת האפשרות של פריסה ועל כן, בחינה זו מוטב שתיעשה על ידי מנהל המרכז ולא על ידי המוקד או באזור האישי. 

יובהר כי אין בכללים אלה כדי לגרוע מהאפשרות להגיש בקשה פרטנית בכתב, ומי שמבקש לפרוס שלא לפי התוספת נדרש להגיש בקשה בכתב.  

סעיף 3 אין בתשלום של חייב בפריסה לתשלומים כדי למנוע מהמרכז לנקוט בהליכי גביה לפי החוק. על מנת לעכב הליכים, על החייב להגיש בקשה בכתב למנהל המרכז לעיכוב הליכים . 

סעיף 4. למנהל המרכז סמכות נפרדת להפחתת תוספות פיגורים לפי סעיף 5ג לחוק אך אין לצידה סמכות לקביעת כללים. מוצע להבהיר בכללים אלו, כי חייב המבקש שתופחת לו תוספת הפיגורים אשר התווספה על החוב בטרם ביצוע הפריסה, יגיש בקשה בכתב.

סעיף 5  מנהל המרכז מבקש לקבוע כלל לפיו תשלום חוב שטרם חלף המועד לתשלומו לפי סעיף 2ב(א) אשר המועד לתשלומו חל לאחר שניתן צו פתיחת הליכים לפי חוק חדלות פירעון ושיקום כלכלי, התשע"ח- 2018, ידחה מועד תשלומו ב-60 ימים לאחר שינתן צו הפטר או מועד ביטול הליך חדלות הפירעון ככל שההליך בוטל. בהתאם להוראות חדלות פירעון יחיד שניתן לו צו פתיחת הליכים מנוע מלשלם חוב ללא אישור בית משפט או נאמן. מנהל המרכז מבקש לקבוע כלל שדוחה את מועד התשלום  ב-60 (שישים) ימים לאחר שינתן לחייב צו הפטר או שיבוטל ההליך.

סעיף 6 סעיף זה מבקש להחיל את הכללים, למעט הכלל שבסעיף 5, תוך 30 ימים מיום פרסומם. באשר לכלל שבסעיף 5, מוצע כי תחילתו תהיה בעוד שנה מפרסום הכללים, וזאת מאחר שנדרש תהליך מחשובי שיאפשר את יישום הכלל. 


